[{"text_idx": "#000005", "text": "Byddwch yn cael eich addysgu ym moethusrwydd ein Campws Nantgarw gwerth \u00a340 miliwn, sydd wedi ennill gwobrau ac sy\u2019n cynnwys y cyfarpar diweddaraf"}, {"text_idx": "#000007", "text": "Mae ein tiwtoriaid, sy\u2019n arbenigwyr yn eu pwnc, yn ymfalchi\u0308o mewn darparu addysg a chyfleoedd dysgu o\u2019r safon uchaf."}, {"text_idx": "#000011", "text": "Mae\u2019r coleg, sy\u2019n gwasanaethu dysgwyr ar draws Rhondda Cynon Taf a Chaerffili, wedi cael graddau uchel ar draws ei gyrsiau academaidd a galwedigaethol, gyda\u2019i Ganolfan Safon Uwch yn Nantgarw yn cyflawni cyfradd lwyddo gyffredinol o 99.6% yn 2022. Cafwyd cyfradd lwyddo o 100% mewn 20 allan o 22 pwnc gan gynnwys pob pwnc STEM, Saesneg, Hanes a Daearyddiaeth."}, {"text_idx": "#000016", "text": "Gall y pontio rhwng ysgol a choleg fod yn brofiad pryderus ond mae ein ti\u0302m arbenigol o Diwtoriaid Personol wrth law bob cam o\u2019ch taith yn y coleg. Byddwch yn derbyn pecyn cymorth wedi\u2019i gydlynu gan eich Tiwtor Personol a fydd yn eich helpu gyda phopeth o ymholiadau am LCD i reoli amser a sgiliau adolygu. Cynhelir cyfarfodydd cynnydd bob blwyddyn a gwahoddir eich rhieni i\u2019r cyfarfodydd hyn."}, {"text_idx": "#000017", "text": "Cewch eich cefnogi\u2019n llawn yn ystod eich amser yn y Ganolfan Safon Uwch ac fe\u2019ch arweinir trwy system diwtorialau bersonol a chynhwysfawr, sy\u2019n cynnwys cefnogaeth benodol gydag Addysg Uwch e.e. hyfforddiant, dewisiadau a cheisiadau gyrfa ac ysgrifennu datganiadau personol a CV."}, {"text_idx": "#000018", "text": "Beth allwch ei astudio gyda ni?"}, {"text_idx": "#000019", "text": "Mae\u2019r rhaglen Safon Uwch yn eich galluogi i astudio tair Safon UG neu BTEC ynghyd a\u0302 Bagloriaeth Cymru (Uwch) yn eich blwyddyn UG. Yn dilyn canlyniadau UG llwyddiannus, byddwch wedyn yn symud ymlaen i astudio ar gyfer Lefel U2, gan gynnwys Bagloriaeth Cymru. Bydd opsiynau\u2019n cael eu trafod yn ystod eich proses ymgeisio."}, {"text_idx": "#000020", "text": "Mae cynorthwyo a chefnogi ein dysgwyr i wireddu eu potensial wrth wraidd yr hyn a wnawn yng Nghanolfan Safon Uwch Coleg y Cymoedd. Er bod hyn yn cael ei adlewyrchu ar draws ein cwricwlwm ac yn ein dull o ymdrin a\u0302\u2019n holl fyfyrwyr, rydym hefyd yn falch o\u2019n llwyddiant yn cynorthwyo\u2019n dysgwyr mwyaf abl yn y broses o wneud eu cais i brifysgolion Rhydychen a Chaergrawnt a phrifysgolion \u2019Russell Group\u2019/\u2019Sutton 30\u2019. Mae ein cyn-fyfyrwyr yn symud ymlaen i astudio yng Nghaergrawnt, Rhydychen, Durham, King\u2019s College London, Bryste, London School of Economics a lliaws o brifysgolion gorau\u2019r DU."}, {"text_idx": "#000022", "text": "Mae Llywodraeth Cymru wedi cydnabod llwyddiant ein rhaglen Ymestyn a Herio ac fe\u2019n gwahoddodd i letya Canolfan Seren Merthyr a RhCT. Mae Canolfan Seren yn cydweithio\u2019n agos gyda Llywodraeth Cymru a staff o Brifysgolion Rhydychen a Chaergrawnt i gynnig rhaglen benodol o weithgareddau ysgolheigaidd wedi\u2019u hanelu at wella profiadau academaidd dysgwyr wrth iddynt baratoi ar gyfer gwneud cais ar gyfer prifysgol/cwrs gradd cystadleuol."}, {"text_idx": "#000023", "text": "Mae sawl mantais o fod yn aelod o\u2019r Grw\u0302p Ymestyn a Herio. Byddwch yn cael cynnig dewis dilyn 4 pwnc UG heb raglen Bagloriaeth Cymru NEU 3 phwnc UG gyda rhaglen Bagloriaeth Cymru, yn unol a\u0302\u2019ch diddordebau, eich anghenion a\u2019ch dyheadau. Yn ogystal, byddwn yn anelu at ddatblygu eich sgiliau academaidd ac yn eich annog i anelu\u2019n uchel wrth ddewis prifysgolion."}, {"text_idx": "#000024", "text": "Hefyd, os byddwch yn ennill 3 A* ynghyd a\u0302 graddau A yn bennaf yn eich TGAU, fe\u2019ch gwahoddir i ymuno a\u0302 Chanolfan Seren RhCT/Merthyr, y mae Coleg y Cymoedd Nantgarw yn parhau i\u2019w lletya. Byddwch yn mynychu sesiynau \u2018dosbarth meistr\u2019 pwnc-benodol misol a gyflwynir i\u2019r 120 myfyriwr Blwyddyn 12 mwyaf galluog yn RhCT a Merthyr."}, {"text_idx": "#000025", "text": "Uchafbwyntiau:\u2022 cefnogaeth a chyngor un-i-un gyda\u2019ch cais UCAS, gan gynnwys sut i ysgrifennu datganiad personol effeithiol wrth wneud cais i brifysgol gystadleuol\u2022 prawf dawn a pharatoi ar gyfer cyfweliadau gyda gweithwyr proffesiynol academaidd\u2022 cyfle i gymryd rhan yn y cynllun \u2018Brilliant Club\u2019, sy\u2019n rhoi profiad i ddysgwyr o sesiynau tiwtorial ac ymchwil israddedig, ac sy\u2019n cynnwys ymweliadau a\u0302 phrifysgolion y \u2018Russell Group\u2019\u2022 y cyfle i ymuno a\u0302\u2019r cwrs \u2018Medi Prep\u2019 a gynhelir gan Fwrdd Iechyd Prifysgol Aneurin Bevan i\u2019r rhai sy\u2019n ystyried gyrfa mewn Meddygaeth, Deintyddiaeth neu\u2019r Gwyddorau Biofeddygol\u2022 cefnogaeth i ymgeisio am leoliadau \u2018Nuffield\u2019 ar gyfer y rhai sy\u2019n astudio pynciau STEM\u2022 mynychu cynhadledd flynyddol Rhydychen a Chaergrawnt yn Stadiwm Liberty, Abertawe\u2022 cefnogaeth unigol i ymgeisio am raglenni Ysgol Haf a / neu gynlluniau cysgodi yn Rhydychen a Chaergrawnt a phrifysgolion blaenllaw y \u2018Russell Group\u2019\u2022 cyngor a chefnogaeth ar sut i gael profiad gwaith gwerth chweil mewn meysydd perthnasol\u2022 anogaeth i gystadlu mewn cystadlaethau traethawd perthnasol yn eich maes astudio"}, {"text_idx": "#000028", "text": "Mae Llywodraeth Cymru wedi cydnabod llwyddiant ein Rhaglen Mwy Galluog a Thalentog ac fe\u2019n gwahoddodd i letya Canolfan Seren Merthyr a RhCT. Mae Canolfan Seren yn cydweithio\u2019n agos gyda Llywodraeth Cymru a staff o Brifysgolion Rhydychen a Chaergrawnt i gynnig rhaglen benodol o weithgareddau ysgolheigaidd wedi\u2019u hanelu at wella profiadau academaidd dysgwyr wrth iddynt baratoi ar gyfer gwneud cais ar gyfer prifysgol/cwrs gradd cystadleuol."}, {"text_idx": "#000029", "text": "Mae sawl mantais o fod yn aelod o\u2019r Rhaglen Mwy Galluog a Thalentog. Byddwch yn cael cynnig dewis dilyn 4 pwnc UG heb raglen Bagloriaeth Cymru NEU 3 phwnc UG gyda rhaglen Bagloriaeth Cymru, yn unol a\u0302\u2019ch diddordebau, eich anghenion a\u2019ch dyheadau. Yn ogystal, byddwn yn anelu at ddatblygu eich sgiliau academaidd ac yn eich annog i anelu\u2019n uchel wrth ddewis prifysgolion."}, {"text_idx": "#000032", "text": "Why choose Apprenticeships at Cymoedd?"}, {"text_idx": "#000034", "text": "Cyfleusterau, Gwasanaethau a Llogi Lleoliadau"}]